[](http://www.corvuskit.com)

# Corvus – Accessible Kit for Android

**Rodina aplikácií sprístupňujúcich mobilné telefóny s operačným systémom Android nevidiacim a slabozrakým používateľom**

**Modul Slovenská knižnica pre nevidiacich  
(Príloha k Používateľskej príručke)**

**Verzia používateľskej príručky – jún 2020**

**© 2014 – 2020 Stopka n. o.**

Tento dokument obsahuje popis fungovania modulu Slovenská knižnica pre nevidiacich, ktorý je súčasťou setu aplikácií Corvus. Dokument opisuje len fungovanie modulu, podrobné informácie o používaní prostredia ako takého nájdete v kompletnej používateľskej príručke k systému Corvus, ktorá sa nachádza na stránke <http://www.corvuskit.com>.

Modul je súčasťou bezplatného variantu Corvus Free. Aktuálnu verziu Corvusu môžete nájsť na stránke <http://www.corvuskit.com>.

Ak už máte Corvus nainštalovaný, potom sa k aktuálnej verzii môžete dostať aj prostredníctvom aktualizácií Corvusu. Kontrolu aktualizácií a inštaláciu aktualizácie môžete vykonať cez ponuka>pomocník>aktualizácie.

## SKN - Hlavná obrazovka modulu

Po spustení aplikácie sa na krátko zobrazí jednoduchá uvítacia obrazovka a následne hlavná obrazovka modulu.

Na hlavnej obrazovke modulu Slovenská knižnica pre nevidiacich sa nachádzajú nasledujúce položky:

* Správy z knižnice: Zobrazí zoznam správ z knižnice. Položka je aktívna len v prípade, že je v nastaveniach aplikácie (pozri kapitolu nastavenia) aktívna voľba „prijímať notifikácie z knižnice“. Podrobnosti viď v kapitole správy z knižnice.
* Vyhľadanie knihy: Umožňuje vyhľadať a stiahnuť knihu. Podrobnosti viď v kapitole vyhľadanie knihy.
* Vyhľadať časopisy: Umožňuje vyhľadať a stiahnuť časopisy vydávané Slovenskou knižnicou pre nevidiacich. Podrobnosti viď v kapitole Vyhľadanie časopisu.
* Stiahnuté dokumenty: Položka umožňuje prístup k stiahnutým knihám a časopisom. Ak je v nastaveniach aktivovaná položka „časopisy sťahovať do iného priečinka“, potom sa po aktivovaní tejto položky najprv zobrazí ponuka umožňujúca vybrať si, či si prajete prezerať stiahnuté knihy, alebo časopisy a po výbere sa zobrazí priečinok obsahujúci zvolený typ dokumentov. Ak je voľba neaktívna, potom sa zobrazí priamo priečinok obsahujúci dokumenty stiahnuté zo Slovenskej knižnice pre nevidiacich.
* Zavolať do knižnice:
* [www.skn.sk](http://www.skn.sk): Po aktivovaní sa otvorí prehliadač internetu a načíta sa stránka Slovenskej knižnice pre nevidiacich.

Kontextová ponuka na hlavnej obrazovke obsahuje nasledujúce položky:

* Aktívne preberania: Po aktivovaní sa zobrazí dialóg so zoznamom práve prebiehajúcich sťahovaní. Pri jednotlivých sťahovaniach sa nachádza informácia o stave. Cez kontextovú ponuku možno odstrániť prerušené sťahovania a tak vyčistiť zoznam sťahovaní v prípade, že obsahuje neželané informácie. Sťahovania môžu byť v stave pozastavené (napríklad z dôvodu výpadku internetového pripojenia, takéto sťahovania sa Corvus stále pokúša obnoviť a dokončiť), prerušené (napríklad v prípade neexistujúceho súboru, tieto sťahovania sa už Corvus nepokúša obnoviť), čakajúce (také, ktoré sú pripravené na stiahnutie a automaticky sa začnú sťahovať), prebiehajúce (pri takýchto sťahovaniach sa zobrazuje informácia o dokončení v percentách) a dokončené.
* Nastavenia: Zobrazí nastavenia aplikácie, podrobnosti viď v kapitole nastavenia.
* Overiť prihlasovacie účty: Po aktivovaní aplikácia overí správnosť mena a hesla zadaných prihlasovacích účtov pre sťahovanie kníh a prípadne aj časopisov. Funkciu môžete použiť na overenie, či ste údaje zadali správne. Overenie účtov je potrebné aj v prípade, že chcete dostávať z knižnice personalizované správy, teda také, ktoré sú určené len vám. Overenie účtov prebehne automaticky aj v prípade, že budú prihlasovacie údaje správne pri sťahovaní ľubovoľnej knihy resp. časopisu.
* O module: po aktivovaní sa zobrazia textové informácie o o module.

### Správy z knižnice

Po aktivovaní rovnomennej položky na hlavnej obrazovke aplikácie sa zobrazí zoznam správ z knižnice. Ide o krátke textové správy, prostredníctvom ktorých môže používateľov knižnica informovať o zaujímavom dianí, ale aj posielať knihy resp. časopisy na vyžiadanie.

Správu si možno vypočuť prechádzaním v zozname, alebo poklepaním, kedy sa konkrétna správa zobrazí v editačnom poli, kde si ju môžete detailne prečítať. Prostredníctvom kontextovej ponuky v zozname správ (poklepte dvoma prstami) možno správu vymazať, alebo na nej vykonať iné akcie v závislosti na type správy. V zozname správ z knižnice sa môžu vyskytnúť tieto typy správ:

* Obyčajná textová správa: Pozostáva z predmetu, textu a času odoslania. Na takejto správe nemožno vykonať žiadne špeciálne akcie (v kontextovej ponuke sa nachádzajú len štandardné položky pre zobrazenie a mazanie správy)
* správa z RSS kanála Slovenskej knižnice: Pozostáva z predmetu a textu správy. Je automaticky generovaná po tom, ako pribudne novinka na stránke knižnice. Takéto správy budete dostávať, ak v nastaveniach aktivujete voľbu „Odoberať RSS (zobrazia sa v notifikáciách)“. Pre takúto správu existuje akcia, umožňujúca otvoriť v internetovom prehliadači kompletné znenie správy, podobne ako je to v RSS čítačkách. Akciu nájdete v kontextovej ponuke v zozname notifikácií.
* Správa obsahujúca knihu alebo časopis: aplikácia SKN umožňuje pracovníkom knižnice zaslať vám na vyžiadanie prostredníctvom notifikácie knihu alebo časopis formou personalizovanej správy. Používa sa na to tento typ správy. Okrem predmetu a textu obsahuje správa aj akciu umožňujúcu stiahnutie knihy resp. časopisu. Aktivovať ju možno prostredníctvom kontextovej ponuky. Po aktivovaní Corvus požiada server knižnice o prípravu súborov a následne knihu resp. časopis automaticky stiahne. Informácia o stave sťahovania vyvolaného prostredníctvom notifikácie sa zobrazuje v predmete notifikácie. Sťahovanie takto zaslaných dokumentov sa môže vykonať aj automaticky, viď voľbu „povoliť automatické sťahovanie“ v nastaveniach aplikácie.

V kontextovej ponuke zoznamu správ sa nachádzajú nasledujúce položky:

* Niektorá z akcií „Stiahnuť dokument“, alebo „Otvoriť v prehliadači“, pri špeciálnych správach (viď vyššie)
* Zobraziť podrobnosti: zobrazí podrobnosti o správe v editačnom poli. Skratkové gesto pre vyvolanie tejto položky je poklepanie na správe v zozname správ.
* Vymazať: odstráni správu. Na vyvolanie tejto položky možno použiť aj štandardné gesto pre mazanie správ, 1-ťuknutie dvoma prstami.

### Vyhľadanie knihy

Umožňuje vyhľadávanie a sťahovanie kníh. Po aktivovaní sa zobrazia nasledujúce položky:

* Najnovšie knihy: zobrazí zoznam kníh radený v poradí, v ktorom boli knihy pridávané do katalógu na serveri Corvusu. Podrobnosti o fungovaní zoznamu kníh viď nižšie, v samostatnej kapitole.
* Autori: po aktivovaní sa zobrazí abecedne usporiadaný zoznam autorov spolu s informáciou o počte kníh od jednotlivých autorov. V zozname možno listovať bežným spôsobom. V kontextovej ponuke zoznamu sa nachádza položka hľadať, umožňujúca zredukovať zoznam na autorov, ktorých meno a priezvisko obsahuje zadaný text, ponuka takisto obsahuje písmenkoví register pomocou ktorého možno v zozname rýchlo presunúť kurzor na prvého autora, ktorého priezvisko sa začína na konkrétne písmeno.
* Kategórie: po aktivovaní sa zobrazí abecedne usporiadaný zoznam kategórií spolu s informáciou o počte kníh v jednotlivých kategóriách. V zozname možno listovať bežným spôsobom. V kontextovej ponuke zoznamu sa nachádza položka hľadať, umožňujúca zredukovať zoznam na kategórie, ktorých názov obsahuje zadaný text, ponuka takisto obsahuje písmenkoví register pomocou ktorého možno v zozname rýchlo presunúť kurzor na prvú kategóriu, ktorej meno sa začína na konkrétne písmeno. Poznámka: zoznam kategórií vytvárajú jednotlivé knižnice, na jeho konzistentnosť, výstižnosť a kvalitu tvorca programu Corvus nemá žiaden vplyv.
* Fulltextové vyhľadávanie: Po aktivovaní sa zobrazí dialóg umožňujúci vyhľadať knihy, obsahujúce konkrétny text v políčku autor, názov, kategória alebo popis. Túto funkciu možno použiť napríklad na nájdenie knihy, ktorá obsahuje konkrétne slovo v anotácii a podobne.
* Obľúbené knihy: Zobrazí zoznam obľúbených kníh. So zoznamom pracujte podobne ako s inými zoznamami dokumentov v tejto aplikácii. K jednotlivým obľúbeným knihám možno prostredníctvom položky v kontextovej ponuke priradiť poznámku (položka s názvom „upraviť vašu poznámku“), prípadne ich odstrániť zo zoznamu obľúbených kníh (položka „odstrániť“).

#### Zoznam kníh

Slúži na zobrazenie zoznamu najnovších kníh, výsledkov vyhľadávania, obsahu kategórie, kníh od autora a podobne. Pri prechádzaní zoznamom sa na displeji zobrazuje názov knihy. Syntézou reči je vyslovený aj autor, kategórie a časť anotácie. Okrem informácií o jednotlivých knihách môže zoznam obsahovať na začiatku položku načítať predchádzajúcu stranu a na konci položku načítať nasledujúcu stranu. Tieto položky sa zobrazujú v prípade, že zoznam obsahuje viac ako 100 položiek.

Poklepaním na ľubovoľnú knihu možno zobraziť informačný dialóg o knihe, ktorý obsahuje všetky informácie o danej knihe, ktoré sú dostupné v katalógu knižnice. Zobrazujú sa v editačnom poli a môžu obsahovať nasledujúce atribúty:

* Autor: zoznam autorov diela
* Názov: názov diela
* Kategórie: zoznam kategórií v ktorých je dielo zaradené
* Načítal: meno načítavateľa v prípade, že ide o zvukovú knihu
* Popis: anotácia
* Vydavateľ: názov vydavateľstva
* Rok vydania
* Jazyk: jazyk v akom je kniha
* Veľkosť: informácia o veľkosti sťahovaného súboru

Kontextová ponuka zoznamu kníh obsahuje nasledujúce položky:

* O knihe: podrobné informácie o knihe, zobrazujú sa aj pri poklepaní po knihe priamo v zozname
* Stiahnuť knihu: po aktivovaní sa spustí proces sťahovania knihy.
* Pridať do obľúbených: po aktivovaní bude kniha zaradená do zoznamu obľúbených kníh. Ak sa už kniha v zozname obľúbených kníh nachádza, potom je táto položka nedostupná.

**Poznámka 1:** bez mena a hesla knihy nie je možné sťahovať. Ak máte meno a heslo do digitálnej knižnice SKN, nastavte ho prostredníctvom nastavení, viď kapitola nižšie.

**Poznámka 2:** V Slovenskej knižnici pre nevidiacich sa najprv kniha pripravuje, až následne sa začne sťahovať. Pri sťahovaní sa teda riaďte informačnými správami, ktoré sa zobrazujú po iniciovaní sťahovania.

### Vyhľadanie časopisu

Umožňuje vyhľadávanie a sťahovanie časopisov. Po aktivovaní sa zobrazia nasledujúce položky:

* Najnovšie časopisy: zobrazí zoznam časopisov radený v poradí, v ktorom boli časopisy pridávané do katalógu na serveri Corvusu. Podrobnosti o fungovaní zoznamu časopisov viď nižšie, v kapitole zoznam časopisov.
* Periodiká: Po aktivovaní sa zobrazí zoznam periodík Slovenskej knižnice pre nevidiacich. V tomto zozname sa okrem názvu periodika vždy nachádza aj počet čísel daného periodika. Po poklepaní na periodikum sa zobrazí zoznam časopisov obsahujúci všetky čísla daného periodika. Podrobnosti o fungovaní zoznamu časopisov viď nižšie v kapitole zoznam časopisov.
* Autori: po aktivovaní sa zobrazí abecedne usporiadaný zoznam autorov spolu s informáciou o počte článkov od jednotlivých autorov. V zozname možno listovať bežným spôsobom. V kontextovej ponuke zoznamu sa nachádza položka hľadať, umožňujúca zredukovať zoznam na autorov, ktorých meno a priezvisko obsahuje zadaný text, ponuka takisto obsahuje písmenkoví register pomocou ktorého možno v zozname rýchlo presunúť kurzor na prvého autora, ktorého priezvisko sa začína na konkrétne písmeno.
* Hľadať články: Po aktivovaní sa zobrazí dialóg, umožňujúci vyhľadávať články ktoré obsahujú zadaný text v názve časopisu, názve článku, mene autora a roku vydania. V dialógu vyplňte jedno alebo viacero polí a aktivujte položku hľadať. Výsledky vyhľadávania sa zobrazia v prehľadnom zozname, z ktorého sa prostredníctvom kontextovej ponuky môžete prekliknúť do časopisu, ktorý článok obsahuje a následne ho stiahnuť.
* Obľúbené časopisy: Zobrazí zoznam obľúbených časopisov. So zoznamom pracujte podobne ako s inými zoznamami dokumentov v tejto aplikácii. K jednotlivým obľúbeným časopisom možno prostredníctvom položky v kontextovej ponuke priradiť poznámku (položka s názvom „upraviť vašu poznámku“), prípadne ich odstrániť zo zoznamu obľúbených časopisov (položka „odstrániť“).

#### Zoznam časopisov

Slúži na zobrazenie zoznamu najnovších časopisov, výsledkov vyhľadávania, obsahu periodika a podobne. Pri prechádzaní zoznamom sa na displeji zobrazuje názov časopisu, spolu s číslom a ročníkom. Okrem informácií o jednotlivých časopisoch môže zoznam obsahovať na začiatku položku načítať predchádzajúcu stranu a na konci položku načítať nasledujúcu stranu. Tieto položky sa zobrazujú v prípade, že zoznam obsahuje viac ako 100 položiek.

Poklepaním na ľubovoľný časopis možno zobraziť informačný dialóg o časopise, ktorý obsahuje všetky informácie o danom čísle, ktoré sú dostupné v katalógu knižnice. Zobrazujú sa v editačnom poli a môžu obsahovať nasledujúce atribúty:

* Názov: názov časopisu
* Rok vydania
* Veľkosť: informácia o veľkosti sťahovaného súboru
* Zoznam článkov: ide o zoznam článkov, ktoré sú v danom čísle časopisu. Pri každom článku je uvedené aj meno autora.

Kontextová ponuka zoznamu kníh obsahuje nasledujúce položky:

* Zobraziť podrobnosti: podrobné informácie o časopise, zobrazujú sa aj pri poklepaní po časopise priamo v zozname
* Stiahnuť dokument: po aktivovaní sa spustí proces sťahovania časopisu.
* Pridať do obľúbených: po aktivovaní bude časopis zaradený do zoznamu obľúbených časopisov. Ak sa už časopis v zozname obľúbených časopisov nachádza, potom je táto položka nedostupná.

**Poznámka 1:** bez mena a hesla časopisy nie je možné sťahovať. Ak máte meno a heslo do digitálnej knižnice SKN, nastavte ho prostredníctvom nastavení, viď kapitola nižšie.

**Poznámka 2:** V Slovenskej knižnici pre nevidiacich sa najprv časopis pripravuje, až následne sa začne sťahovať. Pri sťahovaní sa teda riaďte informačnými správami, ktoré sa zobrazujú po iniciovaní sťahovania.

## Nastavenia

V aplikácii Slovenská knižnica pre nevidiacich sú k dispozícii nasledujúce nastavenia:

* Prihlasovacie meno (knihy): umožňuje nastaviť prihlasovacie meno pre sťahovanie kníh
* Heslo (knihy): umožňuje nastaviť heslo pre sťahovanie kníh. Ako už bolo spomenuté vyššie, vždy po zmene mena resp. hesla v nastaveniach aplikácie je potrebné overiť prihlasovacie účty (pozri kontextovú ponuku na hlavnej obrazovke aplikácie)
* Pri sťahovaní časopisov používať iné konto: ak je zapnuté, potom sa na sťahovanie časopisov použije účet nastavený pomocou prihlasovacích údajov pre časopisy, viď nižšie. V opačnom prípade sa pri sťahovaní časopisov používa rovnaký účet, ako pri sťahovaní kníh.
* Prihlasovacie meno (časopisy): Ak je zapnutá voľba „pri sťahovaní časopisov používať iné konto“, potom sa toto prihlasovacie meno použije pri sťahovaní časopisov
* Heslo (časopisy): Ak je zapnutá voľba „pri sťahovaní časopisov používať iné konto“, potom sa toto heslo použije pri sťahovaní časopisov
* Priečinok pre ukladanie stiahnutých kníh: umožňuje nastaviť priečinok, do ktorého sa budú ukladať stiahnuté knihy z  knižnice. Po poklepaní nájdite priečinok do ktorého chcete knihy ukladať, vstúpte do neho a v kontextovej ponuke aktivujte položku potvrdiť.
* Časopisy sťahovať do iného priečinka: ak je zapnuté, potom sa stiahnuté časopisy ukladajú do priečinka nastaveného voľbou „priečinok pre ukladanie časopisov“ viď nižšie. V opačnom prípade sa stiahnuté časopisy ukladajú do rovnakého priečinka ako knihy.
* Priečinok pre ukladanie časopisov: umožňuje nastaviť priečinok, kam sa majú ukladať stiahnuté časopisy. Pri jeho nastavení postupujte rovnako ako pri nastavení priečinku pre knihy.
* Z tejto knižnice sťahovať len cez WIFI: ak je zapnuté, potom sa knihy a časopisy začnú sťahovať len ak je telefón pripojený cez WIFI, nie cez mobilné dáta.
* Povoliť automatické sťahovanie: Ak je zapnuté, potom sa budú automaticky sťahovať knihy, ktoré boli doručené z knižnice formou notifikácie. V opačnom prípade sa notifikácia nespracuje automaticky, ale používateľ bude musieť vyvolať stiahnutie dokumentu ručne s použitím položky stiahnuť dokument v kontextovej ponuke na príslušnej notifikácii v zozname notifikácií.
* Ponechať voľný priestor: umožňuje nastaviť, koľko miesta musí byť aspoň na cieľovom umiestnení, aby sa mohlo iniciovať sťahovanie dokumentu.
* Prijímať notifikácie z knižnice: notifikácie z knižnice budú prichádzať do vášho telefónu, len ak bude táto voľba zapnutá.
* Zobrazovať notifikácie aj na hlavnej obrazovke Corvusu: ak je zapnuté, potom sa budú správy z knižnice zobrazovať aj v sekcii notifikácie na hlavnej obrazovke Corvusu.
* Odoberať RSS (zobrazia sa v notifikáciách): ak je zapnuté, potom budete prostredníctvom správ z knižnice automaticky dostávať aj novinky z web stránky v rovnakej forme, v akej sa zobrazujú v kanály RSS publikovanom na webe SKN.
* Odoberať RSS (zobrazia sa v notifikáciách): ak je zapnuté, potom budete prostredníctvom správ z knižnice automaticky dostávať aj novinky z web stránky v rovnakej forme, v akej sa zobrazujú v kanály RSS publikovanom na webe SKN.
* Odoberať RSS časopisy (zobrazia sa v notifikáciách): ak je zapnuté, potom budete prostredníctvom správ z knižnice automaticky dostávať aj info o nových časopisoch v rovnakej forme, v akej sa zobrazujú v kanály RSS publikovanom na webe SKN. Súčasťou notifikácie bude aj možnosť konkrétny dokument stiahnuť, prirodzene len za predpokladu, že máte potrebné oprávnenia.
* Odoberať RSS knihy (zobrazia sa v notifikáciách): ak je zapnuté, potom budete prostredníctvom správ z knižnice automaticky dostávať aj info o nových knihách v rovnakej forme, v akej sa zobrazujú v kanály RSS publikovanom na webe SKN. Súčasťou notifikácie bude aj možnosť konkrétny dokument stiahnuť, prirodzene len za predpokladu, že máte potrebné oprávnenia.

**Ďalšie informácie získate na:** [www.Corvuskit.com](http://www.corvuskit.com)